 Ibrahim IdrisIbrahim Idris bidoro ịchị ndị uweojii Naịjirịa nafọ 2016Onyeisi ndị uweojii na Naịjirịa bụ Ibrahim Idris enyela iwu ka akpọghachị ndị uweojii niile na-eche ndị nnukwu mmadụ, ndị ndọrọndọrọ ọchịchị na ndị ọcha nọ na Naịjirịa nche.Idris kwuru na ọ ga-edegara onyeisiala Naịjirịa bụ Muhammadu Buhari, akwụkwọ iji nweta nkwado ya, nke a ga-eji mere ntuziaka eji edupu onye uweojii ozi nchekwa ndị nnukwu mmadụ.O kwuru nke a na nzukọ ya na ndị Kọmishọna ndị uweojii na ndị uweojii ndị ọzọ ọkwa ha gbalitere, nwere nisi ụlọọrụ ha nAbuja ụnyaahụ.Idris kwuru na iji hụ na ndị mmadụ mere ihe o kwuru, na etinyela ihe bekee kpọrọ task force nke Adamu Dankwara bụ osote kọmishọna ndị uweojii bụ onyeisi ya.O kwukwara na o nyere iwu ka ndị uweojii bido ime ihe a netufughị oge ọbụla.Akụkọ ndị ga-amasị gị:Mwakpo Dapchi: Ụmụakwụkwọ 110 na-efuNtọrọ Dapchi: Ewepụtala Kọmitii nyochaNdị mụrụ ụmụakwụkwọ Dapchi wuchiri AbujaIdris kwuru sị Maka nsogbu anyị na-enwe na Naịjirịa gbasara nchekwa, ọ dịla ezigbo mkpa ka ndị uweojii Naịjirịa wetuo aka netu ha si ezipu ndị otu ha naka ndị ndọrọndọrọ ọchịchị na ndị nnukwu mmadụ.Maka nke a, m ga-edegara onyeisiala akwụkwọ iji nweta nkwado ya nke a ga-eji mere ntuziaka eji edupu onye uweojii ozi nchekwa ndị nnukwu mmadụ nọ nime mba a.Etu ahụ, enyela m iwu ka akpọghachite ndị uweojii niile ezipuru ka ha na-echekwa ndị nnukwu mmadụ, ndị ndọrọndọrọ ọchịchị na ndị na-arụ nụlọọrụ ọha. 